Den 27. april 2015

**PRESSEMEDDELELSE**

**Halloween i LEGOLAND® med aftenåbent i hele efterårsferien**

**(U)hyggen spreder sig fra den 8. oktober, når LEGOLAND® byder på tre uger med halloween og aftenåbent i hele efterårsferien.**

Som noget nyt i år kan du opleve Halloween i LEGOLAND, når mørket falder på, og uhyggen for alvor spreder sig i parken med masser af lys og (u)hyggelige effekter. På udvalgte dage og i hele efterårsferien er parken åben til kl. 21.00.

- Halloween har for alvor vundet danskernes hjerter over de senere år. Derfor har vi valgt at udvide vores Halloween-program og holder åbent om aftenen i hele efterårsferien, hvor man blandt andet kan gå på opdagelse i Miniland, hvor der er lys i husene og masser af hekse, vampyrer og spøgelser, siger Niels Henrik Juul, salg- og marketingdirektør i LEGOLAND.

Foruden at udvalgte forlystelser også vil være åbne om aftenen, kan børnene følge Brick or Treat ruten og besøge nogle af de skræmmende Halloween væsener, der har indtaget parken.

- Vores kreative medarbejdere har haft ekstra travlt med at forvandle LEGOLAND i år. Der er mange imponerende detaljer, og om aftenen bliver parken forvandlet, når mørket falder på og lyseffekterne skaber en magisk stemning, siger Niels Henrik Juul.

**LEGO**® **klodsen i centrum**

På udvalgte dage byder Halloween i LEGOLAND også på masser af byggeaktiviteter. Alle børn kan bygge deres eget LEGO græskar og udstille det i det store græskarlandskab, og de kan også være med til at bygge en kæmpe LEGO mosaikvæg med et (u)hyggeligt Halloween-motiv.

- Vores gæster efterspørger oplevelser inden for LEGO universet, og derfor har vi en helt bevidst strategi, om at vores største events skal have LEGO klodsen og stærke LEGO temaer som omdrejningspunkt. Gæsterne kan for eksempel kravle ind i det enorme LEGO græskar, som er bygget af mere end 100.000 LEGO klodser, siger Niels Henrik Juul.

Der er halloween i LEGOLAND fra den 8.-30. oktober. På Brick or Treat Nights den 15.-22. oktober samt den 29. oktober er parken åben fra kl. 10.00 til kl. 21.00 og udvalgte aktiviteter kører frem til kl. 20.00. Se hele programmet på [LEGOLAND.dk](http://www.LEGOLAND.dk)

**For yderligere information, kontakt:**

PR Coordinator Kasper Tangsig, tlf. 7950 1801, Kasper.Tangsig@LEGOLAND.dk